Борис Младенов-Young
Тях обществото вече не признава…

chitanka.info

Тях обществото вече не признава,

а по света те нямат брой и чет;

без разлика на раса, пол, държава

са ежедневно между нас навред.

Без много шум и без да парадират,

те денонощно вършат чудеса,

поставят диагнози, оперират,

лекуват… — в тежки битки със смъртта.

Трудът им благороден заслужава

да бъде по заслуги оценен,

но лекарят не е певец, спортсмен,

артист, модел…, обвити в блясък, в слава —

тях ги отрупват хората с пари,

а него никой днес не сефери!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.